cyanic-selkie/wikianc huggingface dataset:
ফুকুশিমা দাইইচি পরমাণু বিদ্যুৎ কেন্দ্র
ফুকুশিমা দাইইচি পারমাণবিক বিদ্যুত কেন্দ্র (福島第一原子力発電所) মোট ৩.৫ বর্গ কিলোমিটার (৮৬০ একর) এলাকায নিয়ে গঠিত, যা জাপানের ফুকুশিমা জেলার ফুটাদা ও ওকুমা শহরে অবস্থিত। জাপানে ২০১১ সালের ১১ মার্চ ৯.০ মাত্রার ভূমিকম্প এবং সুনামি আঘাতের দ্বারা বিদ্যুৎ কেন্দ্রের বড় ক্ষতি হয়। এই ঘটনার পর বিদুৎ কেন্দ্র থেকে তেজস্ক্রিয় বিকিরণ শুরু হয় এবং পারমাণবিক দূর্ঘটনার সৃষ্টি হয় এবং দুর্ঘটনার ফলে চুল্লীগুলি এতটাই ক্ষতিগ্রস্ত হয়েছিল যে স্থায়ীভাবে সেগুলি থেকে পুনরায় বিদ্যুৎ উৎপাদন সম্ভব ছিল না। রাজনৈতিক ভাবে সিদ্ধান্ত নেওয়া হয়, বিদ্যুৎ কেন্দ্রে চুল্লীগুলি পুনরায় চালু করা হবে না।
১৯৭১ সালে কেন্দ্রটিকে প্রথম অনুমোদন দেওয়া হয়। এটি ছয়টি ফুটন্ত জলের চুল্লী নিয়ে গঠিত বিদ্যুৎ কেন্দ্র। এই হালকা জলের চুল্লী থেকে ফুকুশিমা দাইইচি কেন্দ্রের বৈদ্যুতিক জেনারেটর দ্বারা উৎপাদিত হত ৪.৭ গিগাওয়াট শক্তি। এটি বিশ্বের মধ্যে ১৫ টি সবচেয়ে বড় পারমাণবিক বিদ্যুৎ কেন্দ্রের অন্যতম। ফুকুশিমা পারমাণবিক বিদ্যুৎ কেন্দ্র ছিল জেনারেল ইলেকট্রিক এবং টোকিও ইলেকট্রিক পাওয়ার কোম্পানির সম্মিলিত ভাবে নকশা, নির্মাণ এবং চালু করা  প্রথম বিদ্যুৎকেন্দ্র।
মার্চ ২০১১ সালের বিপর্যয়ের চুল্লীর শীতলিকরণ ব্যবস্থা নিষ্ক্রিয় হয়ে পরে, ফলে তেজস্ক্রিয়তা তীব্রতার সঙ্গে ছড়িয়ে পড়ে বিদ্যুৎ কেন্দ্রের চারপাশের ৩০ কিলোমিটার এলাকায়। এপ্রিল ২০, ২০১১, জাপানি কর্তৃপক্ষ বিদ্যুৎ কেন্দ্রের চারিদিকে  ২০ কিমি দূরত্ব পর্যন্ত মানুষের চলাচল নিষিদ্ধ এলাকা হিসাবে ঘোষণা করে, শুধুমাত্র সরকারি তত্ত্বাবধানের আওতায় প্রবেশ করতে পারে।
এপ্রিল ২০১২ সালে ইউনিট ১,২,৩ ও ৪ বন্ধ করা হয়েছিল। ১৯ এপ্রিল ইউনিট ২, ৩ ও ৪ বন্ধ  করা হয়। সর্বশেষে ২০ এপ্রিল মধ্যরাতে এই চারটি ইউনিটের মধ্যে ইউনিট-১ বন্ধ করা হয়।   ২০১৩ সালের ডিসেম্বর মাসে টেপকো সিদ্ধান্ত নিয়েছে  যে ইউনিট গুলি ক্ষতিগ্রস্ত হয়নি সেগুলিকে  পুনরায় সক্রিয় করা হবে।
ফুকুশিমা পারমাণবিক বিদ্যুৎ কেন্দ্র-২ প্রথম ফুকুশিয়া বিদ্যুৎ কেন্দ্র থেকে ১২ কিমি (৭.৫ মা) দক্ষিণ দিকে অবস্থিত। সুনামির সময় এই বিদ্যুৎ কেন্দ্র সয়ংক্রিও চুল্লী বন্ধকরণ ব্যবস্থা সক্রিয় ছিল এবং এই ব্যবস্থার দ্বারা নিয়ন্ত্রিত ভাবে বিদ্যুৎ কেন্দ্রের চুল্লীগুলি বন্ধ হয়েছিল।
বিদ্যুৎ কেন্দ্রের তথ্য
১, ২ ও ৬ ইউনিটের জন্য চুল্লী জেনারেল ইলেকট্রিক, ৩ ও ৫ ইউনিটের জন্য চুল্লী তোশিবা এবং ইউনিট ৪-এর জন্য চুল্লী হিটাচি দ্বারা সরবরাহ করা হয়েছে। ছয়টি চুল্লি জেনারেল ইলেকট্রিক দ্বারা পরিকল্পিত হয়েছিল।   জেনারেল  ইলেকট্রিক তার ইউনিটের জন্য স্থাপত্য নকশা তৈরি করিয়েছিল ইবাসকো দ্বারা। কাজিমা  সমস্ত চুল্লীগুলির নির্মাণ করে। সেপ্টেম্বর ২০১০ সাল থেকে, ইউনিট-৩  অন্য রিএ্যাক্টরের ব্যবহৃত কম সমৃদ্ধ ইউরেনিয়াম (LEU) পরিবর্তে মিশ্র অক্সাইড (MOX) জ্বালানীর সাথে প্লুটোনিয়ামের একটি ছোট ভগ্নাংশ (৬%)  দ্বারা চালিত হয়েছিল।  ইউনিট ১,২,৩,৪ ও ৫   নির্মিত হয়েছিল "মার্ক-১" ধরনের কাঠামো (বাল্ব টোরাস) দ্বারা। জাপানী প্রকৌশলীগণের দ্বারা মার্ক-১ এর প্রতিরোধ কাঠামো সামান্য বৃদ্ধি পেয়েছিল।  ইউনিট-৬ মার্ক-২ ধরনের (উপরে/নিচে) ইউনিট হিসাবে গঠন করা হয়েছিল।
দেবিকা পালশিকর
দেবিকা পালশিকর ( দেবনাগরী: देविका पळशीकर, জন্ম ২৯ জুন ১৯৬৯ ভারতের মালভান, মহারাষ্ট্রে) একজন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেন। তিনি একটি টেস্ট এবং ১৫ টি ওয়ানডে খেলেছেন এবং ভারতের ঘরোয়া লিগে মহারাষ্ট্র এবং পশ্চিম অঞ্চলের প্রতিনিধিত্ব করেছেন।
কোচিং ক্যারিয়ার শুরু করার পর, তিনি ২০১৪ সালে দুই বছরের জন্য সালে ভারতের সহকারী কোচ হন। তিনি ভারতের আসাম, মুম্বাই এবং গোয়া রাজ্য দলের কোচও ছিলেন।
১১ এপ্রিল, ২০১৮ পর্যন্ত, দেবিকা বাংলাদেশ মহিলা আন্তর্জাতিক ক্রিকেট দলের সহকারী কোচ হিসেবে নির্বাচিত হয়েছেন। তিনি জাতীয় দলের প্রধান কোচ ডেভিড ক্যাপেলের সাথে কাজ করছেন।
বাঘবেড় ইউনিয়ন
বাঘবেড় ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বড় মসজিদ (আকরা)
বড় মসজিদ হলো আকরা, দহুক প্রদেশ, ইরাকে অবস্থিত সুন্নি ইসলামী মসজিদ। এটি ইরাকের প্রাচীনতম মসজিদগুলোর মধ্যে অন্যতম।
ইতিহাস
মসজিদটি দ্বিতীয় খলিফা উমরের যুগে ইরাকি কুর্দিস্তানে ইসলাম প্রসারের পর প্রতিষ্ঠিত হয়। বর্তমানে বেশ কয়েকবার সংস্কার ও পুনর্নির্মাণের পর, মসজিদটির জায়গা রয়েছে। সর্বশেষ সংস্কারটি ১৯৬৫ সালে স্থানীয় ও ওলামাদের সহায়তায় ধর্মীয় বিষয়ক মন্ত্রণালয়ের দ্বারা সম্পাদিত হয়েছিলো। মসজিদের আশেপাশে বেশ কয়েকটি মাদরাসা ও ধর্মীয় প্রতিষ্ঠান রয়েছে যা ডিপ্লোমা দেয়। এর একটি পরিচালনা করছেন সৈয়দ মুনিব আহমদ আল-ইমাম এবং অন্যটির পরিচালনা করছেন শেখ আবদুল্লাহ আহমদ মুহাম্মদ। এই ধর্মীয় প্রতিষ্ঠানগুলোর পাশাপাশি মসজিদটির ঐতিহাসিক গুরুত্বের জন্য প্রায়শই ধর্মীয় নেতারা স্থানটি পরিদর্শন করেন।
রিমা আল-কাদিরী
রিমা আল-কাদিরী একজন সিরীয়- আরব রাজনীতিবিদ এবং বাশার আল-আসাদের মন্ত্রিসভার সমাজ ও শ্রম বিষয়ক মন্ত্রী।
কর্মজীবন
২০০৯ সালে রিমা আল-কাদিরী আন্তর্জাতিক পরিকল্পনা ও সহযোগিতা কমিশনে সহকারী প্রধান হিসাবে যোগদান করেন। ২০১৪ সালে কমিশনের প্রধান পদে উন্নীত হন। ২২ আগস্ট ২০১৫ তারিখে রাষ্ট্রপতি বাশার আল-আসাদ তাকে সমাজ বিষয়ক মন্ত্রী হিসাবে শপথ গ্রহণ করেন। তিনি আগের মন্ত্রী কিন্ডার আল শাম্মাতের স্থলাভিষিক্ত হন। তিনি ব্রাজিলের সাও পাওলোতে বসবাসরত সিরীয় প্রবাসীদের সাথে সাক্ষাৎ করেন এবং বাশার আল আসাদের সরকারকে সমর্থন সম্পর্কিত বিষয় নিয়ে আলোচনা তাদের সাথে আলোচনা করেন। তিনি ২০১৭ সালের এপ্রিল মাসে ইরানের খোরাসান রাজাবির মাশহাদে অনুষ্ঠিক মুসলিম সংখ্যাগরিষ্ঠ দেশগুলোর মহিলা বিষয়ক মন্ত্রীদের শীর্ষ সম্মেলনে যোগ দেন। তিনি ইরানে অনুষ্ঠিত শীর্ষ সম্মেলনের পাশাপাশি ইরানের নারী ও পরিবার বিষয়ক উপ-রাষ্ট্রপতি শাহিন্দোকত মোলাওয়ার্দীর সাথেও দেখা করেন। রিমা ২৭ আগস্ট, ২০১৭ তারিখে বেলারুশ সফর করেন এবং বেলারুশের রাষ্ট্রপতি আলেকজান্ডার লুকাশেঙ্কোর সাথে সাক্ষাৎ করেন। তারা  বেলারুশে  অবস্থিত সিরীয় শিশুদের শিক্ষা প্রদানের বিষয় নিয়ে আলোচনা করেন।
ফতেপুর লোকসভা কেন্দ্র
ফতেপুর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ফতেপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
ফতেপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী সাধ্বী নিরঞ্জন জ্যোতি।
পুন্ডি
পুন্ডি বা পুন্ডি গাট্টি সাধারণত ভারতের টুলু নাডু অঞ্চলের স্থানীয় ম্যাঙ্গালোরীয় রন্ধনশৈলীর অন্তর্গত সাধারণত গোলাকার আকৃতির নরম চালের পুডিং বিশেষ, যা চালকে ভিজিয়ে, পিষে, টেম্পারিং, রান্না ও শেষ পর্যন্ত ভাপে তৈরি করা হয়। কর্ণাটক রাজ্যের উডুপি ও  ম্যাঙ্গালোর শহরে পুন্ডি গাট্টি জনপ্রিয়ভাবে পুন্ডি নামে পরিচিত।  ম্যাঙ্গালোরীয় প্রাতঃরাশের প্রস্তুতপ্রণালীর মতো এটি সাধারণত নারকেল চাটনির সাথে পরিবেশন করা হয়।
এটি গুড় ও টুকরো করা নারকেল ভর্তা দিয়েও তৈরি করা হয়, যা টুলুতে চিপে পুন্ডি নামে পরিচিত।
প্রস্তুতপ্রণালী
১. প্রথমে একটি কড়াইতে তেল গরম করে এতে সরিষার বীজ, মাষকলাই, মেথি পাতা ও কয়েকটি কারি পাতা যোগ করুন। এগুলো একত্রে ঝাঁকুনি দিন।
২. এবার এক কাপ রাভা যোগ করুন ও মাঝারি আঁচে ভাজুন। কমপক্ষে ৩-৪ মিনিটের জন্য বা সুগন্ধযুক্ত ও কিছুটা বাদামী না হওয়া পর্যন্ত ভাজুন।
৩. এবার লবণের সঙ্গে ১/২ কাপ নারকেলের টুকরো যোগ করে ভালো করে মিশিয়ে নিন।
৪. একবার হয়ে গেলে ২-৩ কাপ ফুটন্ত পানি যোগ করুন এবং আঁচটি মাঝারি আকারে রাখুন। নাড়তে থাকুন এবং নিশ্চিত করুন যে কোনও পিণ্ড নেই।
৫. কিছু সময় পরে তেল দিয়ে আপনার হাত তৈলাক্ত করে মিশ্রণ থেকে একটি ছোট অংশ নিন ও ছোট বল তৈরি করুন। আপনার অঙ্গুষ্ঠ ব্যবহার করে বলের মধ্যে একটি ছোট গর্ত তৈরি করুন।
৬. ১০-১৫ মিনিটের জন্য পুন্ডিগুলি ভাপে রাখুন এবং এবার এগুলোর স্বাদ নেওয়ার জন্য প্রস্তুত হন!
আরও দেখুন
থাম্ব|259x259পিক্সেল| [[ধনে চাটনির সাথে পুন্দি গাট্টি]]
শ্রীপুর হল্ট রেলওয়ে স্টেশন
শ্রীপুর হল্ট রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নতুন জলপাইগুড়ি লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের মালদা জেলার শ্রীপুরের বল্লভপুরে অবস্থিত। শ্রীপুর হল্ট রেলওয়ে স্টেশনে মোট ১০টি যাত্রীবাহী ট্রেন থামে।
সোনাবল্গা
সোনাবল্গা(বৈজ্ঞানিক নাম: Graphium antiphates(Cramer)) এক প্রজাতির বড় আকারের প্রজাপতি, যার মূল শরীরটা সাদা বর্ণের, ডানা কালো এবং তার ওপর সবুজ রঙের নকশাযুক্ত। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
আকার
সোনাবল্গা এর প্রসারিত অবস্থায় ডানার আকার 80-95 মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত সোনাবল্গা এর উপপ্রজাতি হল-
বিস্তার
এই প্রজাতি ভারত এর সিকিম থেকে অরুনাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
বর্ণনা
পুরুষ এবং স্ত্রী উভয়েরই ডানার উপরিতলের মূল রঙ সাদা।
সামনের ডানার সেল এ কোস্টাল প্রান্তরেখা থেকে আনুলম্বিক ভাবে বিস্তৃত ৫টি ছোট কালো বন্ধনী আছে যেগুলির মধ্যে বেসাল বন্ধনীটি ডরসাম অবধি, সাব-বেসাল বন্ধনীটি ১নং ইন্টারস্পেস পর্যন্ত, মধ্যবর্তী এবং প্রি-এপিকাল বন্ধনীটি মেডিয়ান অথবা মধ্যবর্তী শিরা অবধি এবং পঞ্চম এপিকাল বন্ধনীটি ডিসকোসেলুলার অংশের মধ্য দিয়ে চওড়া ভাবে সেল এর নিম্নতল পর্যন্ত বিস্তৃত। এই ৫টি বন্ধনীগুলির একটু পরেই চওড়া কালচে খয়েরী একটি পোস্টডিসকাল বন্ধনী এবং চওড়া কালচে খয়েরী তীর্যক টার্মিনাল বন্ধনী যথাক্রমে কোস্টা এবং শীর্ষভাগ থেকে টর্নাল কোন আবধি বিস্তৃত। শেষোক্ত বার অথবা বন্ধনী দুটি ৪ নং শিরার নিচে মিলিত হয়েছে এবং টর্নাসে গিয়ে একটি বিন্দুতে শেষ হয়েছে। সেল এর সাদা অংশ ভিতরের দিকে (বেসের দিকে) হালকা সবুজ রঙ্গে আচ্ছন্ন। কালো সেলুলার এপিকাল বন্ধনী এবং ডিসকাল বন্ধনীর মধ্যবর্তী অংশে ছোট ভাংগা ভাংগা চিকিচিকে সবুজ বন্ধনী দেখা যায়। ডিসকাল এবং টার্মিনাল বন্ধনীর মধ্যবর্তী অংশেও এই একই প্রকার সবুজ বন্ধনী বিদ্যমান।
পিছনের ডানার উপরিতলে বেস এর তিন-চতুর্থাংশ সমানভাবে সাদা এবং ডানার নিম্নতলের কালো দাগ-ছোপগুলি ওই সাদা অংশের ভিতর দিয়ে ছোখে পড়ে। টার্মেন এর চার ভাগ কালচে ছাই রঙ্গা এবং বক্র, অসম আকৃতির একসারি সাবটার্মিনাল অর্ধচদ্রাকার কালো দাগ টার্মেন এর ওই কালচে ছাই রংগা অংশকে আড়াআড়িভাবে ভাবে ছেদ করে। অর্ধচন্দ্রাকৃতি কালো দাগের সারিটি একটি কালো টর্নাল ছোপ এ গিয়ে শেষ হয়েছে। এর পাশেই একটি কালো টার্মিনাল বন্ধনী রয়েছে। ডানার প্রান্তভাগ খাঁজকাঁটা। কালো টর্নাল ছোপটির নিচে প্রান্তরেখার ‘ v’ আকৃতি অংশ কমলা-হলুদ কিনারা যুক্ত। লেজটি কালচে ধূসর ছাই রঙ্গা, এর লেজের প্বার্শ কিনারা এবং শীর্ষভাগ সাদা।
কালার্স বাংলা
কালার্স বাংলা (পূর্বতন নাম ইটিভি বাংলা) একটি জনপ্রিয় ২৪ ঘণ্টা বাংলা ভাষার টেলিভিশন চ্যানেল। চ্যানেলটি ভারতের হায়দ্রাবাদের রামোজী গ্রুপের মালিকানাধীন চ্যানেল ইটিভি নেটওয়ার্ক (ভারত) এর একটি অংশ। একটি সাধারণ বাংলা বিনোদনমূলক চ্যানেল হিসেবে কালার্স বাংলা বিভিন্ন অনুষ্ঠানমালা-সহ সাংস্কৃতিক ঘটনা, পারিবারিক নাটক, সিনেমা এবং আপাতবাস্তব টেলিভিশন অনুষ্ঠান ও কালার্স টিভি'র হিন্দি ধারাবাহিক গুলি সম্প্রচার করে থাকে।
বর্তমানে সম্প্রচারিত অনুষ্ঠান
আসন্ন অনুষ্ঠান
তথ্যসূত্র
৪.https://bangla.hindustantimes.com/entertainment/bengali-tv-update-from-mon-mane-na-to-dutta-and-bouma-4-new-mega-serial-to-start-in-colors-bangla-in-august-31626251756219.html
কেপ টাউন বিশ্ববিদ্যালয়
কেপ টাউন বিশ্ববিদ্যালয় (ইউসিটি) (Universiteit van Kaapstad, iYunivesithi yaseKapa) দক্ষিণ আফ্রিকার কেপ টাউন শহরে অবস্থিত একটি সরকারি গবেষণাধর্মী বিশ্ববিদ্যালয়। ১৮২৯ সালে সাউথ আফ্রিকান কলেজ নামে প্রতিষ্ঠিত প্রতিষ্ঠানটি ১৯১৮ সালে পূর্ণ বিশ্ববিদ্যালয়ের মর্যাদা লাভ করে, যা এখনও কার্যক্রম পরিচালনা করা দক্ষিণ আফ্রিকা ও সাব-সাহারান আফ্রিকার প্রাচীনতম বিশ্ববিদ্যালয়।
ইউসিটি ছয়টি অনুষদে ৫৭টি বিভাগে শুধুমাত্র ইংরেজি ভাষায় স্নাতক ডিগ্রি (এনকিউএফ ৭) থেকে ডক্টরাল ডিগ্রি (এনকিউএফ ১০) প্রদান করে। কেপটোনীয় শহরতলি রন্ডেনবশ, হাইডিং, অবজারভেটরি, মাউব্রে ও ওয়াটারফ্রন্টসহ বিশ্ববিদ্যালয়টির ৬টি প্রাঙ্গনে ৩০,০০০ শিক্ষার্থী রয়েছে।
এই বিশ্ববিদ্যালয়ের পাঁচজন প্রাক্তন শিক্ষার্থী, স্টাফ ও গবেষক নোবেল পুরস্কার অর্জন করেছেন। ২০২০ সালের মার্চ পর্যন্ত, ন্যাশনাল রিসার্চ ফাউন্ডেশন অব সাউথ আফ্রিকা অনুসারে ৩৫ জন ইউসিটি স্টাফ সদস্য এ-রেটেড গবেষক হিসেবে অন্তর্ভুক্ত রয়েছেন। ৮৮ জন স্টাফ সদস্য অ্যাকাডেমি অব সায়েন্সেস অব সাউথ আফ্রিকার অংশ।.
ইতিহাস
কেপ টাউন বিশ্ববিদ্যালয় ১৮২৯ সালে গ্রুট কার্ক গির্জায় এক সম্মেলনের মধ্য দিয়ে তরুণ শিক্ষার্থীদের জন্য উচ্চ বিদ্যালয় সাউথ আফ্রিকান কলেজ নামে প্রতিষ্ঠিত হয়। শুরুতে এই কলেজে অল্প টের্টিয়ারি-শিক্ষা সুবিধা ছিল, ১৮৮০ সালের পর উত্তরে স্বর্ণ ও হীরা আবিষ্কারের পর থেকে তার বৃদ্ধি পেতে শুরু করে। ১৮৮০ থেকে ১৯০০ সালের মধ্যে কলেজটি ব্যক্তিগত ও সরকারি অর্থায়নের ফলে পূর্ণ বিশ্ববিদ্যালয় হিসেবে রূপ লাভ করতে থাকে।
১৯০২ থেকে ১৯১৮ সালে মেডিকেল স্কুল প্রতিষ্ঠিত হয়, প্রকৌশল কোর্স এবং শিক্ষা বিভাগ চালু হয়। ১৯১৮ সালে আলফ্রেড বেইটের অনুরোধে এবং মাইনিং ম্যাগনেট জুলিয়াস ভের্নার ও অটো বেইটের বিপুল উপঢৌকনের সুবাদে প্রতিষ্ঠানটি আনুষ্ঠানিকভাব বিশ্ববিদ্যালয় হিসেবে প্রতিষ্ঠিত হয়। নতুন বিশ্ববিদ্যালয়টি কেপ টাউন অঞ্চলের শুভাকাঙ্ক্ষীর কাছ থেকে প্রচুর পরিমাণ সহায়তা লাভ করে এবং প্রথমবারের মত রাষ্ট্রীয় পর্যায়ে অনুদান লাভ করে।
ভারতের জাতপাতের হিংসা
ভারতের জাতপাতের হিংসা এবং ভারতে ঘৃণার অপরাধ সংঘটিত হয়েছে যদিও জাতিপ্রথাকে ক্রমশঃ কমিয়ে আনা হয়েছে। ।মানবাধিকার পর্যবেক্ষকের প্রতিবেদন অনুসারে " দলিত এবং দরিদ্রতর জনগণ (নির্ধারিত জাতি ও উপজাতি অথবা আদিবাসী) বৈষম্য ও বিভিন্ন বাধাদান সম্মুখীন হয়েছে এবং সাম্প্রদায়িকতার সন্মুক্ষীন হয়েছে। আইনকানুন এবং নীতিমালা সুরক্ষার জন্য ভারতীয় সরকার একটি বলিষ্ঠ পদক্ষেপ গ্রহণ করেছিল, কিন্তু স্থানীয় কর্তৃপক্ষের মধ্যে যথাযথভাবে বাস্তবায়ন করা হয় নি।
কুইন অ্যানি’স রিভেঞ্জ
কুইন অ্যানি’স রিভেঞ্জ (ইংরেজি:Queen Anne's Revenge) ছিল ইংরেজ জলদস্যু ব্ল্যাকবিয়ার্ডের জলি রজার পতাকাবাহী জাহাজ। তিনি জাহাজটি এক বছরেরও কম সময় ব্যবহার করেছিলেন। ১৭১৮ সালে ব্ল্যাকবিয়ার্ড বেফোর্ট ইনলেট, উত্তর ক্যারোলিনার (বর্তমান, মার্কিন যুক্তরাষ্ট্র) কাছাকাছি নোঙ্গর করে রেখেছিলেন। ১৯৯৬ সালের পর ইন্টারসেল নামে উত্তর ক্যারোলিনার মেরিন রিকভারিতে কাজ করা এক ঠিকাদার কুইন অ্যানি’স রিভেঞ্জ -এর মত দেখতে একটি জাহাজের অবশিষ্ঠাংশ অবিষ্কার করেন।
ইতিহাস
৩০০ টনের এই ভেসেলটির আসল নাম ছিল কনকর্ড, যা ১৭১০ সালে ফ্রিগাট (পূর্বের পাল তোলা ছোট রণতরী) হিসেবে ইংল্যান্ডে তৈরি করা হয়েছিল। এক বছর পর জাহাজটি ফরাসিরা আটক করে। এরপর ফরাসিরা জাহাজটিকে আরো অধিক কার্গো ধারনক্ষমতা সম্পন্ন করে ও দাস বহনের উপযোগী করে নতুন ভাবে তৈরি করেন। এসময় জাহাজটির নাম পরিবর্তন করে রাখা হয়, লা কনকর্ডি ডি নানতেস। পরবর্তীতে দাস বহনকারী এই জাহাজটি নভেম্বর ২৮, ১৭১৭ সালে মার্টিনিক দ্বীপপুঞ্জের কাছাকাছি জলদস্যু বেঞ্জামিন হার্নিগোল্ড দখল করেন। হার্নিগোল্ড তার বিশ্বস্থ এডোয়ার্ড টীচ (যিনি ব্ল্যাকবিয়ার্ড নামেই বেশি পরিচিত) -এর কাছে জাহাজটি হস্তান্তর করেন ও তাকে জাহাজের ক্যাপ্টেন নিযুক্ত করেন। টীচের ফার্স্ট ম্যাট ছিল ক্রিস্টোফার ব্ল্যাকউড (ব্ল্যাকবিয়ার্ড ক্লাউ), ছিলেন একজন হিংস্র যুদ্ধা এবং তিনি ব্ল্যঅকবিয়ার্ডের অনেক জলদস্যুকে পচিালনা করতেন।
ব্ল্যাকবিয়ার্ড লা কনকর্ডিং জাহাজটি তার জলি রজার পতাকাবাহী জাহাজে পরিনত করেন। এটিতে আরো ক্যানোন যুক্ত করে নাম পরিবর্তন করে রাখেন কুইন অ্যানি’স রিভেঞ্জ। নামটি সম্ভবত এসেছে স্প্যানিশদের বিরুদ্ধে, ব্রিটিশদের যুদ্ধের নাম থেকে। যুদ্ধটির নাম ছিল কুইন অ্যানি’স ওয়ার, যে যুদ্ধে ব্ল্যাকবিয়ার্ড রাজকীয় নৌবাহিনীতে কিছু কাল কাজ করেছেন। অথবা রানী অ্যানীর প্রতি তার সহানুভূতি থেকে জাহাজের এমন নামকরণ করেছিলেন। ব্ল্যাকবিয়ার্ড এই জাহাজ নিয়ে আফ্রিকার পশ্চিম উপকূল থেকে যাত্রা করে ক্যারিবীয় অঞ্চলে পৌঁছেছিলেন। পথিমধ্যে, তিনি ব্রিটিশ, ডাচ ও পর্তুগীজদের বণিক জাহাজে আক্রমণ করেছিলেন বলে জানা যায়।
কিছুদিন পরই চার্লস্টোন হার্বারে ১৭১৮ এর মে মাসে তিনি প্রতিরোধ গড়ে তোলেন এবং সরকারের রাজকীয় ক্ষমা গ্রহণে অস্বীকৃতি জানান। কুইন অ্যানি’স রিভেঞ্জ নিয়ে তিন বেফোর্ট ইনলেটে বালুচরাতে আটকে যান। এরপর অল্প সংখ্যক ক্রু নিয়ে তিনি ছোট তরঅ অ্যাডভেঞ্চার নিয়ে পালিয়ে যান। তিনি নিকটবর্তী একটি দ্বীপে তার কিছু জলদস্যু অনুসারীকে নামিদেন যাদের পরবর্তীতে স্টিডি বোনেট উদ্ধার করেন। এর অল্পকাল পরই ব্ল্যাকবিয়ার্ড আত্মসমর্পণ করেন ও রাজকীয় ক্ষমা গ্রহণ করেন কিন্তু কিছুদিন অতিবাহিত হওয়ার পর তিনি পুনরায় জলদস্যুতায় জড়িয়ে পরেন এবং এক যুদ্ধে নিহত হন।
ঐতিহাসিক স্থানের জাতীয় নিবন্ধন
কুইন অ্যানি’স রিভেঞ্জ ২০০৪ সালে যুক্তরাষ্ট্রের ঐতিহাসিক স্থানের জাতীয় নিবন্ধনের তালিকায় স্থান পায়। এর তথ্যসূত্রের নাম্বার হল, ০৪০০০১৪৮। এটাতে উল্লেখ করা হয়েছে এটি উত্তর ক্যারোলিনা রাজ্যের মোরহেড শহরের সম্পত্তি।
বাংলা ভাষা আন্দোলনে নারী
বঙ্গবন্ধুর আত্মজীবনীতে নারী ভাষা সৈনিক
৩১ জানুয়ারি ১৯৪৮ সালে ঢাকার বার লাইব্রেরিতে সর্বদলীয় সভায় ছাত্রীদের পক্ষ থেকে ইডেন কলেজের ছাত্রী মাহবুবা খাতুন বলেন, ‘বাংলাভাষাকে রাষ্ট্রভাষা করার দাবি স্বীকার করিয়ে নেওয়ার জন্য প্রয়োজন হলে মেয়েরা তাদের রক্ত বিসর্জন দেবে।’ আন্দোলনের শুরুর দিকে একজন ছাত্রীর মুখে এমন সাহসী উচ্চারণ কর্মীদের মনে উদ্দীপনা জোগাতে বিশেষ ভূমিকা রাখে। বঙ্গবন্ধু শেখ মুজিবুর রহমান তাঁর আত্মজীবনীতে লিখেন, ‘১১ মার্চ ভোর বেলা থেকে শত শত ছাত্রকর্মী ইডেন ভবন ও অন্যান্য জায়গায় পিকেটিং শুরু করল। সকাল ৮টায় পোস্ট অফিসের সামনে ছাত্রদের ওপর পুলিশ লাঠিচার্জ করলে কয়েকজন ছাত্রী বাধা দিতে গেয়ে পুলিশের লাঠিপেটার শিকার হন। ঠিক ওই মুহূর্তে পূর্ব পাকিস্তান আইনসভার অধিবেশন চলছিল। আনোয়ারা খাতুন ও অনেকে মুসলিম লীগ সদস্য পার্টির বিরুদ্ধে আইনসভার ভীষণভাবে প্রতিবাদ করেন। আত্মজীবনীতে বলা হয়  ‘ যে পাঁচদিন আমরা জেলে ছিলাম, সকাল ১০টায় স্কুলের মেয়েরা (মুসলিম গার্লস স্কুল) ছাদে উঠে স্লোগান দিতে শুরু করত, আর ৪টায় শেষ করতো। ছোট্ট ছোট্ট মেয়েরা একটু ক্লান্তও হতো না। ‘রাষ্ট্রভাষা বাংলা চাই’, ‘বন্দি ভাইদের মুক্তি চাই’, ‘পুলিশি জুলুম চলবে না’-এমন নানা ধরনের স্লোগান দিতে থাকতো।
তমদ্দুন মজলিসে নারী
ভাষা আন্দোলনের শুরু থেকে শেষ পর্যন্ত নারীদের অনবদ্য ভূমিকা ছিল। ১৯৪৭ সালের আগস্ট মাসে অধ্যাপক আবুল কাশেমের নেতৃত্বে বাংলাভাষার দাবিকে চাঙ্গা করতে গঠিত হয় তমদ্দুন মজলিস। নারী ভাষা সৈনিকদের মধ্যে আবুল কাশেমের স্ত্রী রাহেলা, বোন রহিমা এবং রাহেলার ভাইয়ের স্ত্রী রোকেয়া আন্দেলনকারী ছাত্রদের আজিমপুরের বাসায় দীর্ঘদিন রান্না-বান্না করে খাইয়েছেন।  ১৯৫২ সালের ২৩ জানুয়ারি  রাত ৪টার দিকে আবুল কাশেমের বাসা ঘিরে ফেলে পাকিস্তান পুলিশ। ভিতরে আবুল কাশেম ও আব্দুল গফুরসহ অন্যরা ভাষা আন্দোলনের মুখপাত্র ‘সৈনিক’ পত্রিকা প্রকাশের কাজে ব্যস্ত ছিলেন। পুলিশ দরজায় বারবার আঘাত করলে মিসেস রাহেলা কাশেম গভীর  রাতে পারিবারিক বাসায় পুলিশ প্রবেশের চেষ্টার বিরুদ্ধে পুলিশের সঙ্গে দীর্ঘ তর্কবিতর্ক জড়িয়ে পড়েন। এ সুযোগে আবুল কাশেমসহ অন্যরা পেছনের দেয়াল টপকে পালাতে সক্ষম হন। এরপর পুলিশ ভিতরে ঢুকে কাউকে দেখতে না পেয়ে চলে যায়। ভাষা আন্দোলন শুরুর দিকে অন্দরমহলে নারীর এই অবদান আন্দোলনের পরবর্তী কর্মসূচিগুলো এগিয়ে নিতে গুরুত্বপূর্ণ ভূমিকা রেখেছে।
১৪৪ ধারা ভঙ্গ
২১ ফেব্রুয়ারি নারী ভাষা সৈনিকরা পুলিশের ব্যারিকেড ভেঙ্গে দেয়ার মাধ্যমে আন্দোলনকারী দমাতে পুলিশের জারি করা ১৪৪ ধারা  প্রথমেই ভেঙ্গে দিতে সক্ষম হন।   পুলিশের ব্যারিকেড ভাঙার মূল কাজটা রওশন আরা বাচ্চুসহ আরো কয়েকজন ছাত্রীরা দ্বারাই হয়। কারণ ১০ জন করে বের হওয়া প্রথম দুটি দলের অনেকেই গ্রেপ্তার হন। ছাত্ররা ব্যারিকেডের ওপর ও নিচ দিয়ে লাফিয়ে চলে যায়। পরে তৃতীয় দলে বেরিয়ে ব্যারিকেড ধরে টানাটানির কাজ শুরু করেন ছাত্রীরাই। সেদিন পুলিশের লাঠিচার্জ ও টিয়ারশেলে অনেক ছাত্রী আহত হন। এরমধ্যে রওশন আরা বাচ্চু, সারা তৈফুর, বোরখা শামসুন, সুফিয়া ইব্রাহীম, সুরাইয়া ডলি ও সুরাইয়া হাকিম ছিলেন।
ঢাকার বাইরে আন্দোলন
ঢাকার বাইরে নারীরা ভাষা আন্দোলনে একাত্ম হতে গিয়ে পুলিশি নির্যাতনের শিকার হয়েছেন। এদের মধ্যে উল্লেখযোগ্য হলেন নারায়ণগঞ্জের মমতাজ বেগম। তিনি কারানির্যাতনের একপর্যায়ে সরকারের চাপে স্বামী তাকে তালাক দেন। মমতাজ বেগমের ছাত্রী ইলা বকশী, বেনু ধর ও শাবানীর মতো কিশোরীকেও পুলিশ সেদিন গ্রেপ্তার করে। সিলেটের কুলাউড়ার সালেহা বেগম ময়মনসিংহ মুসলিম গার্লস স্কুলের দশম শ্রেণীর ছাত্রী থাকাকালীন ভাষা শহীদদের স্মরণে স্কুলে কালো পতাকা উত্তোলণ করেন। এই অপরাধে সেখানকার জেলা প্রশাসকের আদেশে স্কুল থেকে তাকে তিন বছরের জন্য বহিষ্কার করা হয়। তখন সালেহা বেগমের পক্ষে আর পড়ালেখা করা সম্ভব হয়ে ওঠেনি। চট্ট্রগাম ও সিলেটে ছাত্রীরা আন্দোলনে জোড়ালো ভূমিকা রাখে। এদের মধ্যে স্কুলের কোমলমতি কিশোরীদের অংশগ্রহণই ছিল সবচেয়ে বেশি
গ্রেফতার
ভাষা আন্দোলনে নারীর অংশগ্রণে সবচেয়ে বড় ক্ষতির দিন হলো ১৯৫৫ সালের ২১ ফেব্রুয়ারি। সেদিন ১৪৪ ধারা ভাঙ্গা দায়ে ঢাকা বিশ্ববিদ্যালয়ের ২১ জন ছাত্রী গ্রেপ্তার হন। তাদের মধ্যে লায়লা নূর, প্রতিভা মুৎসুদ্দি, রওশন আরা বেনু, ফরিদা বারি, জহরত আরা, কামরুন নাহার লাইলি, হোসনে আরা, ফরিদা আনোয়ার ও তালেয়া রহমান অন্যতম। সে সময় বিশ্ববিদ্যালয়ের ছাত্রীদের প্রক্টরের অনুমতি নিয়ে এবং প্রক্টরের সামনে পুরুষের সঙ্গে কথা বলতে হতো। গ্রামের নারীরা তো ছিল পর্দা প্রথার আড়ালে বন্দি। এমন সময় সামাজিক, ধর্মীয়, প্রাতিষ্ঠানিক ও রাষ্ট্রীয় বাধা-বিপত্তি ঠেলে বাংলাভাষার দাবিতে নারীদের রাজপথে নেমে আসা কঠিন ছিলো। তারপরেও আন্দোলনে অংশ নিতে সবচেয়ে বড় ঝুঁকিটাই নিয়েছে নারীরা।
উল্লেখযোগ্য যারা
</Div col>.
ভারতে সন্ত্রাসবাদ
'ভারতে সন্ত্রাসবাদ তার সীমান্ত রেখা নিয়ে অনেক অল্পবিস্তর সংঘাতকে মূল উৎস রূপে গণ্য করা যায়।বর্তমানে ভারতে জম্মু ও কাশ্মীর, মুম্বাই, মধ্য ও মধ্য-পূর্ব ভারতের(নকশাল) এবং উত্তর-পূর্ব ভারতের সপ্ত কন্যার রাজ্য  অঞ্চলেতে প্রধান উগ্রপন্থী বা সন্ত্রাসবাদী ক্রিয়াকলাপ হচ্ছে। অতীতে, পাঞ্জাবে খালিস্থানী সন্ত্রাস ও রাজধানী দিল্লীর ( শিখ-বিরোধী দাঙ্গা) উগ্রপন্থী বা সন্ত্রাসবাদী ক্রিয়াকলাপ হয়েছে। বিচ্ছিন্নতাবাদী সংগঠন, অতি-মৌলবাদী সন্ত্রাসবাদী, বামপন্থী সন্ত্রাসবাদী ও তস্কর তথা চোরাচালানকারী সন্ত্রাসবাদী  মুলতঃ এই চারপ্রকারে ভারতীয় সন্ত্রাসবাদীদের চিহ্নিত করা হয়ে থাকে। ২০১৩ সালের হিসেবে, দেশের ৬০৮ জেলার মধ্যে ২০৫ জেলায় বিভিন্ন বিদ্রোহ এবং উগ্রপন্থী আন্দোলনের ফলে বিভিন্ন মানুষ পীড়িত ছিল। ২০১২ সালে ভারতে সন্ত্রাসী হামলায়  ২৩১ জন নাগরিকের মৃত্যু হয়েছে যেখানে বিশ্বজুড়ে সৃষ্ট সন্ত্রাসী হামলায় ১১০৯৮জন ব্যক্তির মৃত্যু ঘটেছে। অর্থাৎ বিশ্বের ১৭.৫% জনসংখ্যা বিশিষ্ট দেশে সন্ত্রাসের ফলে মৃতের সংখ্যা সারা বিশ্বে  সন্ত্রাসের ফলে মৃতের সংখ্যার ২%।
সন্ত্রাসবাদের সংঙ্গা
ভারত সরকার, সন্ত্রাসবাদের নিম্নলিখিত সংজ্ঞা ব্যবহার করে যা বেশির ভাগ দেশেও ব্যবহৃত হয় এবং যার খসড়া জাতিসংঘ-এ ১৯৮৮ সালে সিমিড ও জঙ্গম্যান (Schmid & Jongman) বানিয়েছিলেন-"সন্ত্রাসবাদ হল  এমন এক উদ্বেগ-তারিত হিংস্র বর্বর পন্থা যার উদ্দেশ্য হল ছদ্মগোপনে থেকে ব্যক্তিগত ভাবে, বা দলগত ভাবে বা সন্মিলিত ভাবে  কোনো স্বৈরাচারী ব্যক্তির জন্য বা অপরাধীমুলক কা‌‌‍র্যসিদ্ধির জন্য বা রাজনৈতিক কারণের জন্য সরাসরি প্রধান উদ্দেশ্যকে ব্যাতিরেকে হিংসা ছড়ানো। সাধারনতঃ  নিজের বা নিজেদের কোনো উদ্দেশ্য প্রকাশের জন্য যথেচ্ছভাবে ( সুযোগবুঝে) বা বেছেবেছে (সাংকেতিক হিষাবে) একটি জনসমূহকে বেছে নেওয়া হয়৷ সন্ত্রাসবাদীদের পক্ষ থেকে হুমকি, বলপ্রয়োগ বা স্ব-প্রচারের উদ্দেশ্যে  ভয় এবং হিংসা-মিশ্রিত এমন এক সংবাদ পাঠানোর চেষ্টা চলে যাতে প্রধান উদ্দেশ্যকে (নাগরিক সমাজ) তাদের(সন্ত্রাসবাদীদের) দাবির প্রতি মনোনিবেশ করে।"
ভারতের সন্ত্রাসবাদী সংগঠন
ভারতের নিষিদ্ধ সংগঠনগুলির তালিকা
SATP (South Asian Terror Portal) র ঘোষণা অনুসারে ভারতে প্রায় ১৮০ টির ও বেশি সন্ত্রাসবাদী সংগঠন সক্রিয় আছে। এদের বেশিরভাগ ভারতের প্রতিবেশী রাষ্ট্রের মধ্যে থেকে সক্রিয়।
সাইবোল্ডের মাইটা সাপ
সাইবোল্ডের মাইটা সাপ বা সিকিম কিলব্যাক (Herpetoreas sieboldii) হলো সাপের একটি প্রজাতি। এটি কলুব্রিডি পরিবারের অন্তর্ভুক্ত। প্রজাতিটি দক্ষিণ এশিয়া এবং মিয়ানমারের স্থানীয়। এটি হিমালয়ী ধোরা সাপের সাথে ঘনিষ্ঠভাবে সম্পর্কিত এবং কেউ কেউ একটিকে আরেক প্রজাতির প্রতিশব্দ হিসাবে বিবেচনা করে।
ভৌগোলিক পরিসীমা
সাইবোল্ডের মাইটা সাপ বাংলাদেশ, ভুটান, ভারত ( পাঞ্জাব, সিকিম, উত্তর প্রদেশ ), মিয়ানমার, নেপাল এবং পাকিস্তানে দেখতে পাওয়া যায়।
ব্যুৎপত্তি
প্রজাতিটির নির্দিষ্ট নাম, sieboldii যা জার্মান প্রাণিবিজ্ঞানী কার্ল থিওডোর আর্নস্ট ফন সিবোল্ডের সম্মানে দেওয়া হয়েছে।
প্রজনন
সাইবোল্ডের মাইটা সাপ দেহের বাইরে ডিম ফুটিয়ে প্রজনন সম্পন্ন করে।
২০২৩ আয়ারল্যান্ড নারী ক্রিকেট দলের নেদারল্যান্ডস সফর
আয়ারল্যান্ড নারী ক্রিকেট দল ২০২৩ সালের আগস্ট মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য নেদারল্যান্ডস সফর করে। সিরিজের ম্যাচসমূহ আমস্টেলভেনের ফোলহার্ডিং রাপ আমস্টেলস ক্রিকেট মাঠে অনুষ্ঠিত হয়। সিরিজে আয়ারল্যান্ড ৩–০ ব্যবধানে জয়ী হয়।
লেস ফাভেল
লেসলি আর্নেস্ট ফাভেল (Les Favell; জন্ম: ৬ অক্টোবর, ১৯২৯ - মৃত্যু: ১৪ জুন, ১৯৮৭) নিউ সাউথ ওয়েলসের আর্নক্লিফ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। ১৯৫৪ থেকে ১৯৬১ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন লেস ফাভেল।
প্রথম-শ্রেণীর ক্রিকেট
বর্ণাঢ্যময় ব্যক্তিত্বের অধিকারী ছিলেন তিনি। অত্যন্ত সাহসী ক্রিকেটার হিসেবে বলকে মাঠের সর্বত্র নিয়ে যাবার ক্ষেত্রে সবিশেষ দক্ষতার পরিচয় দিয়েছেন।
১৯৫১ সালে দক্ষিণ অস্ট্রেলিয়ায় স্থানান্তরিত হন। সেখানে তিনি ইস্ট টরেন্স ক্রিকেট ক্লাবে যোগ দেন। একই বছরে দক্ষিণ অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক হয় তার। ১৯৫১ থেকে ১৯৭০ সাল পর্যন্ত ১২১টি খেলায় অংশ নেন। এ সময়ে তিনি দলের চতুর্থ সর্বোচ্চ রান সংগ্রহকারীর ভূমিকায় অবতীর্ণ হয়েছিলেন। ৯৫টি খেলায় দলকে নেতৃত্ব দেন। তন্মধ্যে, ১৯৬৩-৬৪ ও ১৯৬৮-৬৯ মৌসুমের শেফিল্ড শিল্ডের শিরোপা বিজয়ে প্রভূতঃ ভূমিকা রাখেন।
টেস্ট ক্রিকেট
সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ২৬ নভেম্বর, ১৯৫৪ তারিখে টেস্ট অভিষেক ঘটে লেস ফাভেলের। ১৯৫৪-৫৫ মৌসুমে সফরকারী ইংল্যান্ড দলের বিপক্ষে ব্রিসবেনে অনুষ্ঠিত ঐ খেলায় তিনি তেমন ক্রীড়ানৈপুণ্য প্রদর্শন করতে পারেননি। এরপূর্বে অবশ্য ইংরেজ দলের বিপক্ষে সাউথ অস্ট্রেলিয়ার সদস্যরূপে ৮৪ ও ৪৭ রান তুলেছিলেন। মেলবোর্নে অনুষ্ঠিত অ্যাশেজ সিরিজের তৃতীয় টেস্টে ফ্রাঙ্ক টাইসনের ৭/২৭ বোলিং পরিসংখ্যানের প্রথম শিকারে পরিণত হন তিনি। কলিন কাউড্রের হাতে ৩০ রান করে বিদায় নেন।
প্রথম-শ্রেণীর ক্রিকেটে ১২,৩৭৯ রান তুলেন। তবে অস্ট্রেলীয়দের মধ্যে এতো রান করেও ইংল্যান্ড সফরে যাবার সুযোগ ঘটেনি তার।
১৪ জুন, ১৯৮৭ তারিখে ৫৮ বছর বয়সে দক্ষিণ অস্ট্রেলিয়ার মাগিলে জীবনাবসান ঘটে লেস ফাভেলের।
মোহাম্মদ আবদুল মান্নান
মোহাম্মদ আবদুল মান্নান অথবা এম এ মান্নান (জন্ম: ১৯৪০ - মৃত্যু: ২০০৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
এম এ মান্নানের পৈতৃক বাড়ি ফরিদপুর জেলার আলফাডাঙ্গা উপজেলার গোপালপুর ইউনিয়নের চান্দড়া গ্রামে। তার বাবার নাম আবদুল লতিফ এবং মায়ের নাম আছিরননেসা। তার দুই স্ত্রীর নাম নূরুন নাহার বেগম ও জাহানারা বেগম। তাদের তিন ছেলে ও তিন মেয়ে।
কর্মজীবন
এম এ মান্নান ১৯৭১ সালে ক্ষুদ্র ব্যবসা করতেন। রাজনীতিতেও জড়িত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ফরিদপুর জেলায় সর্বপ্রথম তার নেতৃত্বে আলফাডাঙ্গার গোপালপুরে সুপরিকল্পিত ও সুশৃঙ্খল মুক্তি সেনার একটি দল গড়ে ওঠে। বেশির ভাগ সময় তিনি সহযোদ্ধাদের নিয়ে দেশের ভেতরে ছিলেন। আলফাডাঙ্গা, কাশিয়ানীসহ বিভিন্ন স্থানে সাহসিকতার সঙ্গে গেরিলাযুদ্ধ করেন। স্বাধীনতার পর তিনি কয়েক মেয়াদে গোপালপুর ইউনিয়ন পরিষদের (ইউপি) নির্বাচিত চেয়ারম্যান হিসেবে দায়িত্ব পালন করেন।
মুক্তিযুদ্ধে ভূমিকা
১৫ ডিসেম্বর ভোরে ঠাস ঠাস, দ্রিম দ্রিম শব্দে কেঁপে ওঠে গোটা ভাটিয়াপাড়া এলাকা। মুক্তিযোদ্ধারা আক্রমণ চালান পাকিস্তান সেনাবাহিনীর ক্যাম্পে। গোপালগঞ্জ জেলার উত্তরে কাশিয়ানী উপজেলার দক্ষিণ-পশ্চিমে মধুমতী নদীর তীরে ভাটিয়াপাড়া। সেখানে আছে ওয়্যারলেস স্টেশন। মুক্তিযুদ্ধ চলাকালে পাকিস্তান সেনাবাহিনী সেখানে ঘাঁটি স্থাপন করে। ট্রানজিট ক্যাম্প হিসেবেও ঘাঁটিটি ব্যবহূত হয়। বিভিন্ন এলাকা থেকে ট্রেন-লঞ্চে পাকিস্তানি সেনারা ভাটিয়াপাড়ায় আসত এবং দু-এক দিন অবস্থান করত। এ ছাড়া ওয়্যারলেস স্টেশনের মাধ্যমে তারা বিভিন্ন স্থানে যোগাযোগ রক্ষা করত। পাকিস্তানিদের এ ঘাঁটিটি ছিল বেশ সুরক্ষিত। চারদিকে মাটির গভীরে ছিল বাংকার। এর প্রথম স্তরে রেলের স্লিপারের ওপরে ঢেউটিনের ছাদ। ওপরে বালুর বস্তা। এরপর আবার পুরু টিন ও মাটির স্তর। এভাবে মাটির নিচে আনুমানিক ৫৭টি বাংকার তৈরি করে পাকিস্তানিরা। চারপাশে ছিল মাইন পোঁতা। মজুদ ছিল বিপুল অস্ত্রশস্ত্র ও রসদ। আগেও মুক্তিযোদ্ধারা দু-তিনবার ওই ঘাঁটিটি আক্রমণ করেন। দুই ইঞ্চি মর্টার দিয়ে তারা অনেক রকেট ছোড়েন। কিন্তু ক্যাম্পের কোনো ক্ষতি হয়নি। ৬ ডিসেম্বর যশোর মুক্ত হওয়ার পর পাকিস্তানিদের এ ক্যাম্পটি দখল করতে মরিয়া হয়ে ওঠেন মুক্তিযোদ্ধারা। এম এ মান্নান সহযোদ্ধাদের নিয়ে ১৫ ডিসেম্বর এ ঘাঁটিতে আক্রমণ করেন। তারা প্রথমে ওই ক্যাম্প অবরোধ করেন। এর মধ্যে পাকিস্তান সেনাবাহিনী ঢাকায় আনুষ্ঠানিকভাবে আত্মসমর্পণ করে। তখন মুক্তিযোদ্ধারা ভাটিয়াপাড়ায় অবস্থানরত পাকিস্তানিদের আত্মসমর্পণের আহ্বান জানান। কিন্তু তারা আত্মসমর্পণে অস্বীকৃতি জানায়। এরপর মুক্তিযোদ্ধারা তিন দিক থেকে আক্রমণ চালান। পাকিস্তানিরাও পাল্টা আক্রমণ করে। তারা ব্যাপক গুলিবর্ষণ করে। এতে কয়েকজন মুক্তিযোদ্ধা হতাহত হন। এম এ মান্নানসহ মুক্তিযোদ্ধারা অবরোধ ছেড়ে যাননি। কয়েক দিন ধরে এখানে যুদ্ধ হয়। পরে বয়রা সাবসেক্টর কমান্ডার নাজমুল হুদার (বীর বিক্রম) নেতৃত্বে একদল মুক্তিযোদ্ধা সেখানে উপস্থিত হন। অবশেষে ১৮ ডিসেম্বর একজন মেজরের নেতৃত্বে প্রায় অর্ধশত পাকিস্তানি সেনা মুক্তিযোদ্ধাদের কাছে আত্মসমর্পণ করে।
মারিয়া সেফিদারি
উইকিপিডিয়া অভিজ্ঞতা
সেফিদারি উইকিপিডিয়া আবিষ্কার করেন যখন তার ছোট বোন ব্যাখ্যা করে যে এটি এমন একটি ওয়েবসাইট যা যে কেও সম্পাদনা করতে পারে। তিনি অনলাইন সংবাদপত্র eldiario.es-এর সাথে একটি সাক্ষাৎকারে বলেছিলেন, "যখন আপনি একটি বিষয়ের সাথে জড়িত হতে শুরু করেন, নিবন্ধগুলি উন্নত করতে অনেক ঘন্টা ব্যয় করেন, এবং আপনি দেখতে পান যে উইকিপিডিয়ার নীতিগুলি পরিবর্তন করা উচিত।" পরবর্তীতে তিনি ইংরেজি উইকিপিডিয়ার উইকিপ্রকল্প এলজিবিটি গবেষণা থেকে অনুপ্রেরণা নিয়ে এই বিষয়গুলির সাথে সম্পর্কিত সমস্ত বিষয়বস্তুকে উন্নত ও সংগঠিত করতে এই গোষ্ঠীগুলিকে দৃশ্যমান করতে Wikiproyecto:LGBT চালু করেন। তিনি স্প্যানিশ উইকিপিডিয়ার লিঙ্গ পক্ষপাত বন্ধ করতেও কাজ করেছেন।
সেফিদারি এছাড়াও উইকিমিডিয়া এস্পানা উইকিমিডিয়া আন্দোলনের স্প্যানিশ অধ্যায়ের একজন প্রতিষ্ঠাতা সদস্য, এবং তিনি এর প্রথম ভাইস প্রেসিডেন্ট হিসেবে সংস্থাটির বোর্ডে দায়িত্ব পালন করেছেন। ২০১২ সালে, তিনি অধ্যায় কমিটির (চ্যাপকম) একজন সদস্য নির্বাচিত হন, এটি উইকিমিডিয়া সম্প্রদায়ের একটি কমিটি যা উইকিমিডিয়া ফাউন্ডেশন ট্রাস্টি বোর্ডকে নতুন জাতীয় বা উপ-জাতীয় অধ্যায়গুলির অনুমোদনের বিষয়ে পরামর্শ দেওয়ার দায়িত্ব পালন করে। ২০১২ সালের মাঝামাঝি সময়ে, সম্প্রদায়ের আলোচনা এবং ফলস্বরূপ ট্রাস্টি বোর্ডের রেজোলিউশনের পরে কমিটির পরিধি প্রসারিত করা হয়েছিল এবং এটি অ্যাফিলিয়েশন কমিটিতে (AffCom) রূপান্তরিত হয়েছিলো। বর্তমানে এখানে বিষয়ভিত্তিক সংস্থা এবং ব্যবহারকারী গোষ্ঠীগুলিকে অন্তর্ভুক্ত করা হয়েছে।
২০১৫ সালে, তিনি কিং জুয়ান কার্লোস ইউনিভার্সিটিতে উইকিমিডিয়া: ডিজিটাল যোগাযোগ, সংস্কৃতি এবং সিটিজেনশিপ প্রোগ্রাম বিষয়ক একটি কনফারেন্সে বক্তব্য দেন। ২০১৭-২০১৮ সালে, তিনি একই বিশ্ববিদ্যালয়ে যোগাযোগ, সংস্কৃতি এবং ডিজিটাল নাগরিকত্বের উপর স্নাতকোত্তর ডিগ্রির অংশ হিসাবে উইকিমিডিয়া স্পেন দ্বারা প্রদত্ত "নেটওয়ার্কে সম্প্রদায়: ইন্টারনেটে সমবায় সৃষ্টি" শৃঙ্খলার দায়িত্বে ছিলেন।
পেশাদারী কর্মজীবন
সেফিদারি মনোবিজ্ঞানে স্নাতক ডিগ্রি এবং মাদ্রিদের কমপ্লুটেন্স ইউনিভার্সিটি থেকে ব্যবস্থাপনা ও পর্যটনে স্নাতকোত্তর ডিগ্রি লাভ করেছেন।
ডেভঅপ্স
ডেভঅপ্স হল একটি ব্যবহার্য প্রণালীর সমষ্টি যা সফ্টওয়্যার বিকাশ (ডেভ) এবং আইটি অপারেশন (অপস)-কে একত্রে সংযুক্ত করে। এটির উদ্দেশ্য সিস্টেম উন্নয়নের জীবন চক্রকে সংক্ষিপ্ত করা এবং উচ্চ সফ্টওয়্যার মানের সহিত অবিচ্ছিন্ন বিতরণ সরবরাহ করা। এটি আজাইল সফটওয়্যার বিকাশের পরিপূরক; আজাইল পদ্ধতি থেকে বেশ কয়েকটি ধারা এর দিক এসেছে।
সংজ্ঞা
এর সংজ্ঞা প্রদান করেন পিটসবার্গ, পেন্সিল্‌ভেনিয়া-র সফটওয়্যার ইঞ্জিনিয়ারিং ইনস্টিটিউট-এর গবেষক লেন বাস ও ক্যানবেরা-র কমনওয়েলথ বৈজ্ঞানিক ও শিল্প গবেষণা সংস্থা-র ইনগো ওয়েবার এবং লিমিং ঝু ।
ইতিহাস
২০০৯ সালে, বেলজিয়ামের জেন্ট-এ ডেভঅপ্সডেইজ নামে প্রথম সম্মেলন অনুষ্ঠিত হয়েছিল। সম্মেলনটি বেলজিয়ামের পরামর্শদাতা, প্রকল্প পরিচালক এবং আজাইল অনুশীলনকারী প্যাট্রিক ডেবোইস প্রতিষ্ঠা করেছিলেন।
যন্ত্র-শৃঙ্খল
যেহেতু এটিকে একটি ক্রস-ফাংশনাল মোড হিসাবে তৈরি করা হয়েছে, যারা পদ্ধতিটি অনুশীলন করেন তারা বিভিন্ন সেট টুলস ব্যবহার করেন "যাকে" একক সরঞ্জামের চেয়ে "টুলচেইনস হিসাবে উল্লেখ করা হয় — এই সরঞ্জামচেনগুলি নিম্নলিখিত এবং একাধিক বিভাগের মধ্যে শ্রেণীবদ্ধ হয়ে যাবে বলে আশা করা যায়, যা সফটওয়্যার বিকাশ এবং বিতরণ প্রক্রিয়ার মূল দিকগুলির প্রতিফলন করে :
জিরা সফটওয়্যার একটি পরিকল্পনা সরঞ্জাম যা আজাইল পদ্ধতি কাঠামো উপযোগী। ভিজ্যুয়ালাইজেশন এবং ড্যাশবোর্ড সরঞ্জাম - সেলসফোর্স, অটোরাবিট , ফ্লোসম , HP লাইফ সাইকেল ম্যানেজমেন্ট ।
কিছু কনফিগারেশন / গোপনিয়তা পরিচালনা যন্ত্রাংশ হলো :
কিছু পর্যবেক্ষণ যন্ত্রাংশ হলো :
যন্ত্র-শৃঙ্খল-এ কিছু বিভাগ অন্যদের চেয়ে বেশি প্রয়োজনীয়; বিশেষত
অবিচ্ছিন্ন একীকরণ
এবং কিছু কোড হিসাবে অবকাঠামোতে অন্তর্ভুক্ত সরঞ্জাম -
লক্ষ্য ও উদ্দেশ্য
এর লক্ষ্যগুলি পুরো বিতরণ পাইপলাইনে বিস্তৃত। এর মধ্যে রয়েছে:
স্বয়ংক্রিয়তা
কিছু স্বয়ংক্রিয় টুল হলো :
অনুগ্রহণ
এটি গ্রহণের বিষয়টি অনেকগুলি কারণ দ্বারা চালিত হচ্ছে - এর মধ্যে রয়েছে:
ক্লাউডঅপ্স
ক্লাউডঅপ্স একটি ক্লাউড পরামর্শ এবং পরিষেবাদি সংস্থা যা ওপেন সোর্স, ক্লাউড প্ল্যাটফর্ম, নেটওয়ার্কিং এবং ডিওঅপ্সের উপর ফোকাস করে। ব্যবসায়িক সংস্থাগুলি ক্লাউড প্ল্যাটফর্মগুলি সফলভাবে গ্রহণ এবং পরিচালনা সহ ডেটাচালিত সফ্টওয়্যার অর্থনীতিতে সাফল্য অর্জনে সহায়তা করে, স্ব-পরিষেবা, ইউটিলিটি অর্থনীতি এবং এপিআই-স্বয়ংক্রিয়, অবিচ্ছিন্ন আইটি সরবরাহ করে ।
মিশিগানের নিম্নস্থ উপদ্বীপ
মিশিগানের নিম্নস্থ উপদ্বীপ হল মার্কিন যুক্তরাষ্ট্রের মিশিগান অঙ্গরাজ্যের প্রধান দুটি উপদ্বীপের দক্ষিণের উপদ্বীপ, অপরটি হল উর্ধ্বস্থ উপদ্বীপ। এর দক্ষিণ সীমান্ত ব্যতীত সকল দিকেই পানিবেষ্টিত, দক্ষিণে ইন্ডিয়ানা ও ওহাইও অঙ্গরাজ্য অবস্থিত।
নিম্নস্থ উপদ্বীপ মিশিগানের রাজনীতিতে প্রভাব বিস্তার করে থাকে, এবং উর্ধ্বস্থ উপদ্বীপ ছাড়াই এই উপদ্বীপের মানচিত্র "মিশিগান"কে উপস্থাপন করে থাকে। উর্ধ্বস্থ উপদ্বীপ বা ইউ.পি.র বাসিন্দাদের "ইউপার্স" নামে ডাকা হয়, যারা নিম্নস্থ উপদ্বীপের বাসিন্দাদের "সমভূমির বাসিন্দা" (এই অঞ্চলের কম বন্ধুর এলাকার জন্য) বা "ট্রল" (ম্যাকিন্যাক ব্রিজের দক্ষিণে বসবাসের জন্য, তারা ব্রিজের নিচে বাসা করে) বলে ডাকে।
ভূগোল
নিম্নস্থ উপদ্বীপের দক্ষিণ সীমান্তে ইন্ডিয়ানা ও ওহাইও অঙ্গরাজ্য অবস্থিত। এর পশ্চিমে মিশিগান হ্রদ এবং উত্তরে হুরন হ্রদ, যা ম্যাকিন্যাক প্রণালীর সাথে যুক্ত হয়েছে। দক্ষিণ-পূর্বে সেন্ট ক্লেয়ার নদী, সেন্ট ক্লেয়ার হ্রদ, ডেট্রয়েট নদী এবং এরি হ্রদ, যা এই অঞ্চলকে কানাডার অন্টারিও প্রদেশ থেকে পৃথক করেছে।
থেন্নাই কোজাক্কাত্তাই
থেন্নাই কোজাক্কাত্তাই একটি মিষ্টি পুডিং বিশেষের খাদ্য পদ, যা ভারতের তামিলনাড়ু ও কেরালা রাজ্যে জনপ্রিয়।
উপকরণ
থেন্নাই কোজাক্কাত্তাই তৈরিতে যেসব উপকরণ ব্যবহৃত হয়- ১-১/২ কাপ কাটা তাজা নারকেল, ১/২ কাপ গুড়, ১/৪ চা চামচ এলাচ গুঁড়ো (এলাচি), ১/৪ কাপ পানি, ১ কাপ মাষকলাই (পুরো), ২টি কাঁচা মরিচ, ১ ইঞ্চি আদা, ১/৪ চা চামচ হিং, লবণ, ১ চা চামচ তিলের তেল, ১/২ চা চামচ সরিষার বীজ (রাই/কাদুগু), গরম দুধ ও ২ কাপ চাল।
প্রস্তুতি
এটি সাধারণত বিশেষ অনুষ্ঠানে প্রস্তুত করা হয় এবং এতে উল্লেখযোগ্য প্রস্তুতিমূলক কাজ জড়িত থাকে বলে পুরো পরিবারই সম্পৃক্ত থাকে। থেন্নাই কোজাক্কাত্তাই কোজাক্কাত্তাই এর মতো একই উপাদান দিয়ে তৈরি, তবে কচি নারকেল পাতার মধ্যে ঢুকিয়ে তৈরি করা হয়। নিয়মিত কোজাক্কাত্তাই এর মতো নারিকেল, গুড় বা অন্য কোনো স্টাফিং দিয়ে ময়দা পূর্ণ করা হয় না। এবার একটি প্যানে সবকটিকে একত্রে মিশ্রিত করতে হবে। প্রস্তুতি হিসাবে কচি নারকেল পাতা একটি গাছ থেকে কাটা হয় (পরিণত পাতার গাঢ় সবুজের বিপরীতে এগুলিকে ফ্যাকাশে সবুজ রঙ দ্বারা চিহ্নিত করা হয়)। প্রতিটি পাতার মধ্যভাগ ছেড়ে তাদের চরম আগা ও কান্ড কেটে ফেলা হয়। তারপর চালের ময়দার মিশ্রণটি পাতার মধ্যে ঢোকানো হয় এবং ভাপে রাখা হয়। এই খাদ্য পদটি ভাপে রাখা পাত্র থেকে গরম গরম খাওয়া হয়।
রিচার্ড জে রবার্টস
রিচার্ড জন রবার্টস একজন ব্রিটিশ প্রাণরসায়নবিদ এবং আণবিক জীববিজ্ঞানী। তিনি ১৯৯৩ সালে চিকিৎসাবিজ্ঞানে নোবেল পুরস্কার লাভ করেন।
জীবনী
রবার্তস শেফিল্ড বিশ্ববিদ্যালয় থেকে রসায়নে ১৯৬৫ সালে বিএসসি এবং ১৯৬৯ সালে পিএইচডি ডিগ্রি অর্জন করেন।
দেবিকা বৈদ্য
দেবিকা পূর্ণেন্দু বৈদ্য (জন্ম ১৩ আগস্ট ১৯৯৭ পুনে, মহারাষ্ট্র) একজন ভারতীয় ক্রিকেটার। তিনি ঘরোয়া ম্যাচে মহারাষ্ট্রের হয়ে খেলেন।
তিনি ২০১৪ সালে দক্ষিণ আফ্রিকায় ভারতের সফরের জন্য নির্বাচিত হন এবং ৩০ নভেম্বর ২০১৪ তারিখে ব্যাঙ্গালুরুতে মহিলা টি -টোয়েন্টি আন্তর্জাতিক (WT20I) অভিষেক করেন। ২০১৪-১৫ সেরা মহিলা জুনিয়র ক্রিকেটারের জন্য তাকে এমএ চিদম্বরম ট্রফিও দেওয়া হয়েছিল।
২০১৮ সালের নভেম্বরে তাকে পূজা বস্ত্রকারের পরিবর্তে ওয়েস্ট ইন্ডিজে ২০১৮ আইসিসি মহিলা বিশ্ব টি -টোয়েন্টি টুর্নামেন্টের জন্য ভারতের স্কোয়াডে যোগ করা হয়েছিল। পূজা চোটের কারণে বাদ পড়েছিলেন।
যষ্টিমধু
যষ্টিমধু হচ্ছে গ্লাইসাইররিজা গ্লাবরা গাছের শিকড়। বাংলায় গাছটিকে যষ্টিমধু গাছ বলা হয়ে থাকে। যষ্টিমধুর শিকড় থেকে মিষ্টি স্বাদ পাওয়া যায়। এটি লিগিউম জাতীয় বিরুৎ যা মধ্যপ্রাচ্য, দক্ষিণ ইউরোপ এবং এশিয়ার বিভিন্ন অংশে পাওয়া যায়। মধ্যপ্রাচ্য এবং ইউরোপের অনেক দেশে চকোলেট এবং মিষ্টিজাতীয় খাবার প্রস্তুতিতে যষ্টিমধু ব্যবহার করা হয়ে থাকে। বাংলাদেশসহ দক্ষিণ এশিয়ার দেশসমূহে যষ্টিমধু ঔষধি উদ্ভিদ নামে পরিচিত। এটি উদ্ভিদগতভাবে গোমৌরি, স্টার অ্যানিস বা মৌরির সাথে সম্পর্কিত নয়, যা অনুরূপ স্বাদযুক্ত মশলার উৎস। যষ্টিমধু আয়ুর্বেদিক ঔষধ প্রস্তুতিতে ব্যবহার করা হয়ে থাকে। তবে অধিক পরিমাণে যষ্টিমধু একদিনে খেলে গ্লাইসাররিজিনিক এসিড রক্তচাপ বাড়িয়ে দেয় এবং মাংসপেশী দুর্বল করে দেয় ও হাইপোক্যালেমিয়া হওয়ার সম্ভাবনা থাকে।
বিবরণ
বাম|থাম্ব|যষ্টিমধুর শিকড়ের দৈর্ঘ্যচ্ছেদ ও প্রস্থচ্ছেদ এটি একটি ভেষজ বহুবর্ষজীবী উদ্ভিদ যা উচ্চতায় পর্যন্ত বৃদ্ধি পায়।  এর পাতাগুলি প্রায়  দীর্ঘ। ফুলগুলি  লম্বা, বেগুনি থেকে ফ্যাকাশে নীল বর্ণের হয়। ফলটি একটি বিভাজক পড,  দীর্ঘ, বেশ কয়েকটি বীজ সমন্বিত । শিকড় স্টলোনিফেরাস হয়।
রসায়ন
বাম|থাম্ব| যষ্টিমধুর বেশিরভাগ মিষ্টতা আসে গ্লাইসারাইজিন থেকে যষ্টিমধুর মূলের সুগন্ধটি আছে একটি জটিল যৌগ থেকে যার উদ্বায়ী অংশের ৩% থাকে অ্যানথোল। যষ্টিমধুর বেশিরভাগ মিষ্টতা গ্লাইসারাইজিন থেকে আসে। যার মিষ্টি স্বাদ চিনির ৩০-৫০ গুণ বেশি। তবে এর মিষ্টি স্বাদ চিনি থেকে খুব আলাদা, তাত্ক্ষণিক কম এবং দীর্ঘস্থায়ী হয়।
চাষাবাদ এবং ব্যবহার
যষ্টিমধু সূর্যের আলো পায় এমন শুকনো উপত্যকায় ভালো জন্মে। রোপণের দুই থেকে তিন বছর পরে শরত্কালে ফসল তোলার উপযুক্ত হয়। যষ্টিমধু উৎপাদনকারী দেশগুলির মধ্যে রয়েছে ইরান, ইতালি, আফগানিস্তান, গণপ্রজাতন্ত্রী চীন, পাকিস্তান, ভারত, ইরাক, আজারবাইজান, উজবেকিস্তান, তুর্কমেনিস্তান এবং তুরস্ক।
তামাক
আমেরিকান সিগারেট, আর্দ্র নস্যি, চাবানোর তামাক এবং পাইপ তামাক এর স্বাদ বাড়াতে এবং আর্দ্রতা বজায় রাখার জন্য বেশিরভাগ যষ্টিমধু তামাকের স্বাদের উপাদান হিসাবে ব্যবহৃত হয়। লিকারিস বা যষ্টিমধু তামাকজাত পণ্যগুলিকে প্রাকৃতিক মিষ্টি স্বাদ সরবরাহ করে। ২০০৯ সালে, মার্কিন খাদ্য ও ওষুধ প্রশাসন সিগারেট থেকে মেনথল ব্যতীত অন্য স্বাদ নিষিদ্ধ করে।
গবেষণা
গ্লাইসারাইজিনের বৈশিষ্ট্যগুলি প্রাথমিক গবেষণার অধীনে রয়েছে, যেমন হেপাটাইটিস সি বা সোরিয়াসিসের সাময়িক চিকিত্সার জন্য ব্যবহার করা হয়। তবে ২০১৭ সালের নিম্নমানের গবেষণা সুরক্ষা সম্পর্কে সিদ্ধান্তে পৌছাতে বাধা দেয়।
আকসারায় প্রদেশ
থাম্ব|500x500পিক্সেল|আকসারায় কিলিম, 18 শতক।কিলিম সম্ভবত আকসারায় অঞ্চলে বসতি স্থাপন করা হোতামিস তুর্কমেনদের একটি দল দ্বারা তৈরি করা হয়েছিল।এটি একটি অন্ত্যেষ্টিক্রিয়ার জন্য ব্যবহৃত হতে পারে এবং পরে স্থানীয় মসজিদে দান করা হয়েছিল। আকসারায় প্রদেশ ( :  আকসারায় ইলি  ) মধ্য তুরস্কের একটি প্রদেশ।এর সংলগ্ন প্রদেশগুলি হল পশ্চিম ও দক্ষিণে কোনিয়া, দক্ষিণ-পূর্বে নিগদে, পূর্বে নেভেহির এবং উত্তরে কিরশেহির।এটি  ) এলাকা জুড়ে বর্গ  মাই) ।প্রাদেশিক রাজধানী আকসারায় শহর।
আকসারে নেভেহির, নিগদে এবং কায়সারির সাথে ক্যাপাডোসিয়া অঞ্চলের চারটি প্রদেশের মধ্যে একটি।এছাড়াও আগ্নেয়গিরি মাউন্ট হাসান আকসারায় এবং নিগদে এর মধ্যে দাঁড়িয়ে আছে।সমভূমিতে গ্রীষ্মকাল গরম এবং শুষ্ক, তবে এলাকাটি সবুজ থাকে এবং বসন্তকালে ফুলে ঢেকে যায়, যখন পাহাড় থেকে পানি প্রবাহিত হয়।2,400 m2 2 সল্ট লেক (0.59 একর), Tuz Gölü, আকসারয়ের সীমানার মধ্যে অবস্থিত, জলাভূমির একটি বিশাল এলাকা যার সর্বোচ্চ গভীরতা ।
স্কুল ২০২১
স্কুল ২০২১ হল একটি দক্ষিণ কোরিয়ার টেলিভিশন সিরিজ যা কিম মিন-তাই দ্বারা পরিচালিত এবং এতে অভিনয় করেছেন কিম ইয়ো-হান, চু ইয়ং-উ, চো ই-হিউন এবং হোয়াং বো-রিউম-বাইওল। এটি কেবিএসটি২- এর স্কুল সিরিজ-এর অষ্টম সংস্করন।  সিরিজটি ১৮ জন যুবকের গল্প বলে, যারা প্রবেশিকা পরীক্ষার পরিবর্তে একটি পথ বেছে নেয়। এটি তাদের স্বপ্ন, বন্ধুত্ব এবং উত্তেজনার ক্রমবর্ধমান সময়কে চিত্রিত করে যখন তারা অনির্ধারিত সীমানার মধ্য দিয়ে সংগ্রাম করে। এটি ২৪শে নভেম্বর, ২০২১-এ এ প্রিমিয়ার হয়েছিল এবং প্রতি বুধ ও বৃহস্পতিবার রাত ৯ টা ৩০ মিনিটে (কোরিয়ান সময়) কেবিএস২ দ্বারা সম্প্রচারিত হয়েছে।
সারমর্ম
স্কুলের বন্ধুরা একটি কম বেছে নেওয়া পথ নেওয়ার সময় আসা বাধাগুলি অতিক্রম করতে একে অপরকে সাহায্য করে। কোর্সে তারা জীবন, প্রেম এবং বন্ধুত্ব সম্পর্কে অমূল্য পাঠ শিখে।
উন্নয়ন
মূলত স্কুল ২০২০ নামে ২০২০ সালে উত্পাদিত এবং ২০২০ এর দ্বিতীয়ার্ধে প্রচারের পরিকল্পনা করা হয়েছিল, সিরিজটি অসম্পূর্ণতার জন্য বিলম্বিত হয়েছিল। স্ক্রিপ্টটি সংশোধন করা হয়েছিল এবং নাম পরিবর্তন করে স্কুল ২০২১ করা হয়েছিল।
অভিনয়ের নটনটী
২০২০ সালের ফেব্রুয়ারিতে, কিম ইয়ো-হানকে পুরুষ নেতৃত্ব হিসাবে নিশ্চিত করা হয়েছিল। আহন সিও-হিউনকে মহিলা প্রধান চরিত্রে অভিনয় করা হয়েছিল, কিন্তু তার বাবা (যিনি সেই সময়ে তার প্রতিভা ব্যবস্থাপক হিসাবেও কাজ করেছিলেন) এবং প্রযোজকদের মধ্যে মতবিরোধের কারণে তাকে সিরিজ থেকে সরিয়ে দেওয়া হয়েছিল। কিম সে-রনকে পরে মহিলা প্রধান ভূমিকার প্রস্তাব দেওয়া হয়েছিল, কিন্তু তিনি প্রত্যাখ্যান করেছিলেন। ২০২১ সালের এপ্রিলে, কিম ইয়ং-ডে এবং চো ই-হিউন অভিনয়ে যোগ দিয়েছিলেন। ২১শে জুন, চারটি প্রধান চরিত্রের অভিনয় নিশ্চিত করা হয়েছিল। ১৫ জুলাই, রিপোর্ট করা হয়েছিল যে কিম ইয়ং-ডে সিরিজ থেকে বাদ পড়েছেন। ২৩শে জুলাই, এটি আনুষ্ঠানিকভাবে ঘোষণা করা হয়েছিল যে কিম ইয়ং-ডে নিজেকে প্রত্যাহার করেছে। ২৭শে জুলাই, জানা গেছে যে চু ইয়ং-উ-কে স্থানান্তর ছাত্রের ভূমিকার প্রস্তাব দেওয়া হয়েছে, যেটি মূলত কিম ইয়ং-ডে অভিনয় করছিল। ২৮শে জুলাই, জানা গেছে যে চু ইয়ং-উ আনুষ্ঠানিকভাবে যোগদান করেছে। ৫ই আগস্ট, কার্জনিন এন্টারটেইনমেন্টের পক্ষ থেকে ঘোষণা করা হয় যে সেও হি-সুন সিরিজে একজন আদর্শ প্রশিক্ষণার্থী হিসেবে আত্মপ্রকাশ করবে। একই দিনে, মিস্টিক স্টোরি ঘোষণা করেছে যে কিম কাং-মিনও স্কুল ২০২১-এর অভিনয়ে যোগ দিয়েছেন। ৬ আগস্ট, শিক্ষক এবং পরিবারের জন্য অভিনয়কারী তালিকা ঘোষণা করা হয়েছিল। ১৩ই অক্টোবর, ছবি প্রকাশের মাধ্যমে স্ক্রিপ্ট পড়ার সাইটটি প্রকাশ করা হয়েছিল।
চিত্রগ্রহণ
১৩ই নভেম্বর, টেলিভিশন সিরিজের একজন অভিনয়কারী সদস্য কোভিড-১৯ এর জন্য পজিটিভ পাওয়া যায় এবং পরবর্তীকালে মুখ্য অভিনয়কারীও পরীক্ষায় পজিটিভ পাওয়া গিয়েছিল, নির্দেশিকা অনুসারে প্রযোজনা এবং উপস্থাপনা স্থগিত করা হয়েছিল।
সঙ্গীত
২৪ সেপ্টেম্বর, জানানো হয় যে প্রযোজক ইয়ুন ইল-সেং ও ভাইব এর শিল্পী ইয়ুন মিন-সু, এবং মামামু-এর আরবিডব্লিউ এন্টারটেইনমেন্ট স্কুল ২০২১ অ্যালবাম প্রকাশনায় একসঙ্গে অংশগ্রহণ এবং গান কাজ করছে। নাটক নির্মাণের পাশাপাশি এটিও এগিয়ে চলছে।
মুক্তি
স্কুল ২০২১ নাটকটির ১৭ নভেম্বর, ২০২১ তারিখে মুক্তি পাওয়ার কথা ছিল কিন্তু কিম ইয়ো-হান যেহেতু কোভিড-১৯ সংক্রামিত হয়েছিলেন, তাই এটিকে ২৪ নভেম্বর পিছিয়ে দেওয়া হয়েছিল।
'২০২১, লেটস গো টু স্কুল!' শিরোনামের একটি বিশেষ সম্প্রচার ধারাবাহিকটিকে প্রচারের জন্য ১৮ই নভেম্বর, ২০২১-এ সম্প্রচারিত হয়েছিল। প্রযোজনা দল বলেছে, "একটি বিশেষ সম্প্রচারের মাধ্যমে, আমরা আবারো একটি নতুন ও সতেজ গল্প এবং কিশোর রোম্যান্স তুলে ধরে একটি উত্তেজনাপূর্ণ সময় উপস্থাপন করব"।
আই ক্যান সি দ্য চেঞ্জ
পটভূমি ও নির্মিতি
"আই ক্যান সি দ্য চেঞ্জ" হলো ২০২০ সালের জানুয়ারীতে মুক্তিপ্রাপ্ত একক অ্যালবাম "স্টপ দিস ফ্লেম" -এর ফলোআপ, যা ২০২০ সালের গোড়ার দিকে ইউরোপীয় মূলধারার রেডিও এয়ারপ্লেতে সাফল্য অর্জন করেছিল। ইতালীয় ম্যাগাজিন ডি রিপাব্লিকাতে সেলেস্টে এই গানটি (মূলত "চেঞ্জ" শিরোনামে) প্রকাশ করেছিলেন ২০২০ সালের এপ্রিলে।
২০২০ সালের ব্রিটস অ্যাওয়ার্ডে "স্ট্রেঞ্জ" গানে সেলেস্টের অভিনয়ের পরে নির্মাতা ফিনিয়াস ও'কনেল গানের অ্যালবাম আর্টের একটি স্ক্রিনশট টুইট করেছিলেন এবং লিখেছিলেন, "ব্রিটসে পারফর্ম করার সময় এই গানটি প্রথমবার শুনেছি এবং তার প্রেমে পড়ে গেছি।"
অবদান ও স্বীকার্য
অ্যালবামের সাথে সংশ্লিষ্ট ব্যক্তিবর্গ:
ফুলপুর লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
ফুলপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী কেশরী দেবী  প্যাটেল।
রামকৃষ্ণ গোপাল ভাণ্ডারকর
রামকৃষ্ণ গোপাল ভাণ্ডারকর সিআইই (৬ জুলাই, ১৮৩৭ – ২৪ অগস্ট, ১৯২৫) ছিলেন একজন ভারতীয় গবেষক, প্রাচ্যবিদ ও সমাজ সংস্কারক।
প্রথম জীবন
অধুনা ভারতের মহারাষ্ট্র রাজ্যের সিন্ধুদুর্গ জেলার অন্তর্গত মলবনে ভাণ্ডারকরের জন্ম। রত্নগিরিতে বিদ্যালয় শিক্ষার পর তিনি বোম্বাইয়ের (অধুনা মুম্বই) এলফিনস্টোন কলেজে পড়াশোনা করেন। ভাণ্ডারকর ও মহাদেব গোবিন্দ রাণাডে ছিলেন বোম্বাই বিশ্ববিদ্যালয়ের প্রথম স্নাতক। ১৮৬২ সালে তারা স্নাতক হন। পরের বছর তিনি স্নাতকোত্তর ডিগ্রি অর্জন করেন এবং ১৮৮৫ সালে গোটিনগেন বিশ্ববিদ্যালয় থেকে ডক্টরেট ডিগ্রি লাভ করেন।
গবেষক জীবন
ভাণ্ডারকর এলফিনস্টোন কলেজ ও ডেকান কলেজে শিক্ষকতা করতেন। সারা জীবন তিনি গবেষণা ও রচনাকর্মে ব্যাপৃত ছিলেন। ১৮৯৪ সালে তিনি বোম্বাই বিশ্ববিদ্যালয়ের উপাচার্যের পদ থেকে অবসর নেন। তিনি লন্ডন (১৮৭৪) ও ভিয়েনায় (১৮৮৬) প্রাচ্যবিদ্যা সংক্রান্ত আন্তর্জাতিক সম্মেলনে অংশ নেন এবং বেশ কিছু গুরুত্বপূর্ণ গ্রন্থ রচনা করেন। ইতিহাসবিদ রাম শরণ শর্মা তার সম্পর্কে লিখেছেন, "তিনি দাক্ষিণাত্যের রাজনৈতিক ইতিহাস, সাতবাহন সাম্রাজ্যের ইতিহাস এবং বৈষ্ণবধর্ম ও অন্যান্য সম্প্রদায়ের ইতিহাস পুনর্নির্মাণ করেন। সমাজ সংস্কারক হিসেবে গবেষণার মাধ্যমে তিনি বিধবা বিবাহের পক্ষে সোচ্চার হন এবং জাতিভেদ প্রথা ও বাল্যবিবাহ প্রথার কুফলগুলি তুলে ধরেন।"
শিক্ষাবিদ হিসেবে ১৯০৩ সালে কাউন্সিল অফ ইন্ডিয়ায় বেসরকারি সদস্য হিসেবে তিনি নির্বাচিত হয়েছিলেন। গোপাল কৃষ্ণ গোখেল ছিলেন এই কাউন্সিলের অপর এক সদস্য। ১৯১১ সালে রামকৃষ্ণ গোপাল ভাণ্ডারকর সি.আই.ই সম্মানে ভূষিত হন।
সমাজ সংস্কারক
সভার সদস্যরা স্থির করেন সমাজ সংস্কারের ভিত্তি হিসেবে ধর্মীয় সংস্কার প্রয়োজন। ১৮৬৭ সালের ৩১ মার্চ তাদের প্রথম প্রার্থনা সভাটি আয়োজত হয়। এরপরেই প্রার্থনা সমাজ গঠিত হয়। কেশবচন্দ্র সেন, প্রতাপচন্দ্র মজুমদার ও পাঞ্জাব ব্রাহ্মসমাজের প্রতিষ্ঠাতা নবীন চন্দ্র রাইয়ের উপস্থিতি তাদের প্রক্রিয়াকে উদ্বুদ্ধ করে।
পুণের বিখ্যাত ভাণ্ডারকর ওরিয়েন্টাল রিসার্চ ইনস্টিটিউশন তার নামে নামাঙ্কিত।
বেন্‌যাইতেন
thumb|মাথায় তোরিই বিশিষ্ট বেন্‌যাইতেনের মূর্তি। বেন্‌যাইতেন (弁才天, 弁財天) একজন জাপানি বৌদ্ধ দেবী, যাঁর রূপকল্পনা করা হয় হিন্দু দেবী সরস্বতীর অনুসারে। জাপানে বেন্‌যাইতেনের পুজো শুরু হয় খ্রিষ্টীয় ষষ্ঠ থেকে অষ্টম শতাব্দীর মধ্যে। বৌদ্ধ গ্রন্থ সোনালী আলোর সূত্রের চীনা অনুবাদ মারফত এই দেবীর পরিচয় ঘটে। অনুবাদ গ্রন্থটির একটি অংশ বেন্‌যাইতেন সম্পর্কিত। পদ্ম সূত্র গ্রন্থেও তাঁর উল্লেখ আছে। সরস্বতীর হাতে যেমন বীণা থাকে, তেমনি বেন্‌যাইতেনের হাতেও একটি বিওয়া বা ঐতিহ্যবাহী জাপানি বাঁশি দেখা যায়। প্রকৃতপক্ষে বেন্‌যাইতেন এক মিশ্র বিশ্বাসের দেবী যাঁর মধ্যে বৌদ্ধ ও শিন্তো দুই ধর্মেরই বৈশিষ্ট্য দেখা যায়।